เรื่องร้องเรียน (สอบถาม,ป้าย,ถนน,ร้องเรียน) วันที่ 2023-08-31 03:16:08 — แขวงห้วยขวาง เขตห้วยขวาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034461

ขอให้ตรวจสอบการคิดอัตราค่าบริการที่สูงจนเกินไปของผู้ขับรถจักรยานยนต์รับจ้างสาธารณะ เนื่องจากวันที่ 30 สิงหาคม 2566 ช่วงเวลาประมาณ 16.50 น. ผู้ร้องและสามีกำลังรอใช้บริการรถแท็กซี่สาธารณะเพื่อจะเดินทางไปยังโรงแรม บางกอก 68 (รัชดา) อยู่ด้านหน้าศูนย์วัฒนธรรมแห่งประเทศไทย ถนนเทียมร่วมมิตร แขวงห้วยขวาง เขตห้วยขวาง กรุงเทพมหานคร แต่มีผู้ขับรถจักรยานยนต์รับจ้างสาธารณะ เพศชาย (ไม่ทราบชื่อและนามสกุล) อายุประมาณ 35-40 ปี สูงประมาณ 168-170 เซนติเมตร รูปร่างสมส่วน ผิวสีคล้ำ สวมใส่เสื้อวิน  (ไม่ทราบสถานที่ตั้งของวิน และหมายเลขเสื้อวิน) ขับรถจักรยานยนต์ยี่ห้อยามาฮ่า รุ่นฟีโน่ สีฟ้า ไม่ติดแผ่นป้ายทะเบียน ได้ขับรถจักรยานยนต์ฯ พุ่งมายังผู้ร้อง ซึ่งผู้ร้องได้ทำการสอบถามอัตราค่าบริการก่อนจะตัดสินใจใช้บริการ ทางผู้ขับรถจักรยานยนต์ฯ บอกว่าไม่แพง กิโลเมตรละ 40 บาท (สี่สิบบาทถ้วน) และสามีผู้ร้องเคยใช้บริการในช่วงที่ผู้ร้องเข้ารับปริญญาที่ศูนย์วัฒนธรรมแห่งประเทศไทย ระยะทาง 1 กิโลเมตร อัตราค่าบริการ 60 บาท (หกสิบบาทถ้วน) ผู้ร้องและสามีจึงได้ตัดสินใจใช้บริการกับทางผู้ขับรถจักรยานยนต์ฯ ลักษณะซ้อนท้าย 2 คนไปพร้อมกัน ซึ่งผู้ขับรถจักรยานยนต์ฯ ได้ให้ผู้ร้องและสามีลง บริเวณซอยประชาอุทิศ 18 เพื่อรอใช้บริการรถแท็กซี่สาธารณะต่อไปยังโรงแรม โดยผู้ร้องไม่ทราบเลยว่าคือบริเวณใด และทางผู้ขับรถจักรยานยนต์ฯ ได้เรียกเก็บค่าบริการจำนวนเงิน 400 บาท (สี่ร้อยบาทถ้วน) ผู้ร้องแย้งไปว่าเป็นอัตราค่าบริการที่สูงจนเกินไป ผู้ร้องมีเงินสดไม่เพียงพอ มีการพูดจากันจนเกือบทะเลาะกัน ผู้ขับรถจักรยานยนต์ฯ เลยเรียกเก็บค่าบริการจำนวนเงิน 300 บาท (สามร้อยบาทถ้วน) แต่ผู้ร้องแจ้งไปว่าต้องทำการโอนเงินเท่านั้น ตอนแรกทางผู้ขับรถจักรยานยนต์ฯ ไม่ยินยอมให้โอนเงิน แต่สุดท้ายก็ยอมให้โอนเงินเข้าสู่บัญชีธนาคารไทยพาณิชย์ และได้แจ้งหมายเลขบัญชี (ผู้ร้องไม่สามารถจดจำหมายเลขบัญชีได้) แต่ระบุรายละเอียดในสลิปการโอนเงินได้ เป็นการโอนเงินจากบัญชีธนาคารกสิกรไทย (บัญชีธนาคารของผู้ร้อง) ไปยังธนาคารไทยพาณิชย์ หมายเลขบัญชี xxx-x-x 9603-x วันที่ 30 สิงหาคม 16.57 น. ชื่อผู้รับโอน นางสาว.... (ไม่มีชื่อของผู้ขับรถจักรยานยนต์ฯ) จำนวนเงิน 300 บาท (สามร้อยบาทถ้วน) โดยผู้ร้องแจ้งว่าใช้เวลาเดินทางไม่ถึง 5 นาที และระยะทางประมาณ 1 กิโลเมตร ซึ่งเห็นว่าเป็นการคิดอัตราค่าบริการที่สูงจนเกินไป จึงประสงค์ให้หน่วยงานที่เกี่ยวข้องดำเนินการตรวจสอบกรณีดังกล่าว 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata